Marianøkleblom

Marianøkleblom (Primula veris), også kalt marianøkkelblom, marinøkleblom, Maria nøklebånd, dvergnykkel, teblom, himmelsnykkelOm marianøkleblom i Urtekildens planteleksikon og annet på norsk, er en plante i nøkleblomfamilien. Det er en av plantene som blomstrer aller tidligst om våren, i Norge er den forholdsvis vanlig nord til Trøndelag.  Den finnes også i indre strøk helt opp til nord i Nordland. I Midt- og Nord-Norge har den blitt mindre vanlig enn hagenøkleblom (Primula elatior) 


 Utseende 
Den er 10-30 cm høy, og kjennetegnes av at blomsterstilken er bladløs, alle bladene sitter på egne stilker i en klynge som er lavere enn blomsterstilkene. Blomstene er sterkt gule med orange-røde støvbærere.

Planten kan lett forveksles med hagenøkleblom (Primula elatior), men denne har grønne årer i begeret og blekere gulfarge. Den modne kapselen til marianøkleblom er kortere enn begeret, og bladene smalner brått til bladstilken. Blomstene til hagenøkleblom er som regel større, men det er ikke konsekvent. Heller ikke er høyden et godt skille siden den varierer, men marianøkleblom er som oftest høyest Johannes Lid: Norsk Flora side 611.
Et godt skille er at hagenøkleblom har krøllete hår, mens marianøkleblom har rette hår (ses med lupe)John Richards side 106

Marianøkleblom er en gammel legeplante."Våre medisinske planter", Det Beste 1984 side 219

 Referanser 

 Kilder 

 Johannes Lid: Norsk Flora,  Det Norske Samlaget, 2005
 Artsnavnebasen, http://www2.artsdatabanken.no/artsnavn/Contentpages/Hjem.aspx 
 John Richards: Primula, B. T. Batesford Ltd, 1993

 Eksterne lenker 



Kategori:Nøkleblomfamilien
Kategori:Gule blomster
Kategori:Stauder
Kategori:Medisinplanter
Kategori:Norges flora
Kategori:Danmarks flora
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Nyttevekstleksikonet